ཕ་ཡུལ་འབའ་ཐང་ནས་ལང་ཚོའི་མེ་ཏོག་གསར་དུ་བཞད་པའི་ན་ཆུང་གཞས་མ་འབའ་ཐང་བ་ཡེ་ཤེས་ལྷ་མོ་ནི་ཆུང་དུས་ནས་གླུ་གར་ལ་དགའ་བ་མ་ཟད་མོ་རང་གི་སྦྱང་སྟོབས་ལ་བརྟེན་ནས་མཚོ་སྔོན་ཞིང་ཆེན་སྒྱུ་རྩལ་སློབ་གྲྭ་ནས་སློབ་མཐར་ཕྱིར།མ་ཚད་དེའི་ཡར་སྔོན་གཟི་ཚ་སྡེ་དགུ་དང་མཚོ་སྔོན་བདེ་ལྡན་གླིང་རེབ་སྐོང་གླུ་གར་ཚོགས་པ་སོགས་སུ་ཞུགས་ཏེ་གར་སྟེགས་དང་གར་སྟེགས་ཀྱི་གདངས་དབྱངས་གཤིས་ཕྱིན་པར་སེམས་ཁོང་དུ་ཉར་ཡོད།ད་དུང་ཨ་མདོའི་སྒྲ་བརྙན་གྱི་འགྱུར་ཁུགས་སོགས་ལོ་སར་སྤྲོ་ཚོགས་རབས་དང་རིམ་པ་མང་པོར་ཞུགས།ལྷག་པར་དུ་མོ་རང་གི་ཆེད་གཉེར་དགེ་རྒན་དམ་པ་རྒན་གངས་བཞུགས་ཀྱི་གཙོས་བོད་ཁམས་ན་མིང་དུ་གྲགས་པའི་གླུ་བ་བདེ་སྐྱིད་ཚེ་རིང་དང་གཞས་མ་རྡོ་བ་ཚེ་སྐྱིད་སོགས་མིང་གྲགས་ཅན་གྱི་གླུ་བ་གླུ་མ་སྐོར་ཞིག་དང་མཉམ་བསྒྲུབས་ཀྱིས་མཚོ་སྔོན་གངས་ཏི་སེ་གློག་བརྙན་འཕྲིན་སྨྱན་སྦྱོར་ཚད་ཡོད་ཀུང་ཟིས་ཕབ་སྐྲུན་བྱས་པའི་༼གསེར་ཆེན་མཛའ་གཞས་༽ཞེས་པ་བོད་ཁམས་ཡོངས་ལ་སེམས་ཀྱི་ལེགས་སྐྱེས་ཤིག་གི་དོད་དུ་ཕུལ་བ་ལགས།